
             REPUBLIKA HRVATSKA
OPĆINSKI PREKRŠAJNI SUD U ZAGREBU
            Zagreb, Avenija Dubrovnik 8

									     Broj: Pp-8445/2026								
     

U   I M E   R E P U B L I K E   H R V A T S K E

P R E S U D A

	
Općinski prekršajni sud u Zagrebu, po sutkinji tog suda Vesni Bestić, uz sudjelovanje Marine Ulamec kao zapisničarke, odlučujući u prekršajnom postupku protiv okrivljenika Danijela Črnca, radi djela prekršaja iz članka 12. stavka 4. Zakona o sigurnosti prometa na cestama ("Narodne novine", broj 67/08., 48/10., 74/11., 80/13., 92/14., 64/15., 108/17., 70/19., 42/20., 85/22., 114/22. i 133/23.), povodom prigovora okrivljenika protiv obaveznog prekršajnog naloga PU zagrebačke, VIII. policijske postaje Zagreb, Klasa: 211-07/23-4/21248, Urbroj: 511-19-34-23-1 od 22. ožujka 2023., dana 23. lipnja 2026., 


p r e s u d i o    j e

	
	I. Temeljem odredbe članka 244. stavka 1. Prekršajnog zakona ("Narodne novine", broj 107/07., 39/13., 157/13., 110/15., 70/17., 118/18. i 114/22.) u vezi odredbe članka 196. stavka 1. točke 3. istog Zakona, po službenoj dužnosti stavlja se izvan snage obavezni prekršajni nalog PU zagrebačke, VIII. policijske postaje Zagreb, Klasa: 211-07/23-4/21248, Urbroj: 511-19-34-23-1 od 22. ožujka 2023.

II. Temeljem odredbe članka 181. točke 5. Prekršajnog zakona 
	
protiv okrivljenika: Danijela Črnca, sina Dragutina i Jasne, rođenog 21. veljače 1976. u Čakovcu, OIB 04050624497, osuđivanog, s prebivalištem u Sesvetama, Planinska 35,

ODBIJA SE OPTUŽBA

da bi dana 1. ožujka 2023. u 16,45 sati upravljao vozilom M1 marke Renault, reg. oznake ZG 6951-GV po terminalu ZET-a u Paromlinskoj cesti 2a u Zagrebu, gdje je postavljenim prometnim znakom zabranjen promet u tom smjeru   
	
	čime bi počinio prekršaj iz članka 12. stavka 4. kažnjiv po članku 12. stavku 8. Zakona o sigurnosti prometa na cestama ("Narodne novine", broj 67/08., 48/10., 74/11., 80/13., 92/14., 64/15., 108/17., 70/19., 42/20., 85/22., 114/22. i 133/23.). 
	

III) Temeljem odredbe članka 140. stavka 2. PZ-a troškovi prekršajnog postupka iz članka 138. stavka 2. točaka 2. do 5. i točke 7. istog Zakona padaju na teret proračunskih sredstava Suda. 
	
Obrazloženje

1. PU zagrebačka, VIII. policijska postaja Zagreb, pod Klasom: 211-07/23-4/21248, Urbroj: 511-19-34-23-1 dana 22. ožujka 2023., izdala je obavezni prekršajni nalog protiv okrivljenika, a zbog djela prekršaja činjenično opisanog i pravno označenog u izreci ove presude.	
	2. Protiv spomenutog obaveznog prekršajnog naloga okrivljenik je pravodobno uložio prigovor.
	3. Prigovor je bespredmetan.
4. Naime, uvidom u spis utvrđeno je da se okrivljeniku stavlja na teret da je dana 1. ožujka 2023. počinio prometni prekršaj za koji je ovlašteni tužitelj obvezan izdati obavezni prekršajni nalog te se od tog trenutka računa i rok zastare prekršajnog progona. 
5. Budući odredba članka 13. stavka 2. Prekršajnog zakona propisuje da za prekršaje za koje je ovlašteni tužitelj obavezan izdati prekršajni nalog, prekršajni progon zastarijeva nakon tri godine, to je nastupila zastara prekršajnog progona pa je, temeljem odredbe članka 181. točke 5. PZ-a, optužbu valjalo odbiti. 
6. Odluka o trošku temelji se na citiranoj zakonskoj odredbi. 
 
	
U Zagrebu 23. lipnja 2026.


           zapisničarka								          sutkinja	
 
      Marina Ulamec        						                  Vesna Bestić


Ova presuda je pravomoćna. 

Dostavna naredba:
1. Okrivljenik Danijel Črnec, Planinska 35, Sesvete
2. Tužitelj PU zagrebačka, VIII. policijska postaja Zagreb 
3. Pismohrana, ovdje.

